stanford-oval/wikipedia huggingface dataset:
Sitkan arkkienkeli Mikaelin katedraali
Arkkitehtuuri, sisustus > Ikoneita

Kazanin Jumalanäidin ikoni (“Sitkan Madonna”), pohjoisessa sivualttarissa. Sitä on usein kuljetettu näytettäväksi Yhdysvalloissa ja Euroopassa. Siinä on hopeinen riisa. Sen on kerrottu olevan V. L. Borovikovskiĭn maalaama.
Kristus Pantokrator, joka on V. L. Borovikovskiĭn maalaama.
Pyhän kolminaisuuden ikoni, katedraalin vanhin ikoni.
Pyhien Sosima ja Savvati Solovetskilaisten ikonit hopeakehyksessä.
Kaikkeinpyhimmän Jumalanäidin suojeluksen ikoni, jonka on lahjoittanut vuonna 1843 Naslednik Aleksandr -aluksen miehistö matkustajat kiitokseksi pelastuksesta myrskystä vuonna 1842. Tässä tapauksessa aluksella oli myös tulevan katedraalin piispa, Innokentiĭ Veniaminov.
Arkkitehtuuri, sisustus > Pyhälle Innokentiĭlle kuuluneita esineitä

Helmillä upotettu krusifiksi, joka annettiin piispa Innokentiĭlle, kun hänet vihittiin piispaksi vuonna 1840.
Vuonna 1759 painettu evankeliumi oli lahja piispalle vuonna 1846 Troitse-Sergijevan Lavran arkkimandriitalta.
Aleutin kielinen evankeliumi hopeisessa vaipassa. Käännöksen laati Innokentiĭ ollessaan Unalaškan pappina vuonna 1828, ja se painettiin vuonna 1840.
Piispan mitra.
Kirjallisuutta

Grinjov, Andrei Val’terovič: Kto est’ kto v istorii russkoi Ameriki.  Moskova:  Academia, 2009.  ISBN 978-5-87444-340-5.  (venäjäksi)
Hlěbnikov, Kiril Timofejevič: Žizn’ Aleksandra Andrejeviča Baranova, glavnago pravitelja rosskiskih kolonii v Amerike.  Sanktpeterburg. Määritä julkaisija! (venäjäksi)
Tihmenjov (Tikhmenev), P. A.: A History of the Russian-American Company.  Seattle and Londo:  University of Washington Press, 1861/1978.  ISBN 0-295-95564-3.  (englanniksi)
Aiheesta muualla

Kuvia tai muita tiedostoja aiheesta Sitkan arkkienkeli Mikaelin katedraali Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru: Собор Архангела Михаила (Ситка)
Arkkienkeli Mikaelin katedraalin interiööriä vuonna 1868.
Arkkienkeli Mikaelin katedraali noin vuonna 1899.
Näkymä Sitkasta ja katedraalista vuonna 1891.
Arkkienkeli Mikaelin katedraali tulipalossa vuonna 1966.
Näkymä katedraalin sisältä vuonna 2023
Sitkan Madonna
Käännös suomeksi
Surgujan piirikunta

Surgujan piirikunta on yksi Keski-Intiassa sijaitsevan Chhattisgarhin osavaltion piirikunnista. Vuoden 2011 väestönlaskennassa sen asukasluku oli 2 359 886 henkeä. Piirikunnan hallinnollisena keskuksena toimii Ambikapurin kaupunki. Surgujalla on hindulaisille uskonnollista merkitystä, sillä monet Ramayanan tapahtumat sijoittuvat Surgujan alueelle. Alueella asuvien pando- ja korwa-heimojen perimätieto juontaa kummankin adivasiheimon historian Mahabharataan. Pandot uskovat olevansa Pandava- ja korwat Kaurava-sukujen jälkeläisiä.
Piirikunnan väestön keskuudessa yleisin uskonto on hindulaisuus, jota tunnustaa noin 90 prosenttia asukkaista. Kristittyjä Surgujassa asuu neljä prosenttia ja muslimeita kolme prosenttia. Surguja on erittäin maatalousvaltainen piirikunta, sillä sen väestöstä vain kymmenen prosenttia asuu kaupungeissa. Lukutaitoisten osuus väestöstä on 60 prosenttia.
Suomen Sukuhistoriallinen yhdistys

Suomen Sukuhistoriallinen yhdistys ry (SSHY) on valtakunnallinen taloudellista voittoa tavoittelematon sukututkimusalan yhdistys. Se edistää suku- ja henkilöhistoriallista tutkimusta, tallentaa sukututkimuksellisesti tärkeää arkistomateriaalia ja julkaisee sitä digitaalisessa muodossa internetissä. Yhdistys on perustettu vuonna 2004 ja sen kotipaikka on Helsinki. yhdistyksen jäsenmäärä on noin 20 000.
Yhdistyksen painopiste on sen hallinnoima digitaalinen kuva-arkisto, joka mahdollistaa sukututkimukseen liittyvän arkistomateriaalin tutkimisen internetissä. Lisäksi yhdistys muun muassa järjestää jäsenistölleen koulutusta ja tapahtumia.
SSHY:n digitaalinen arkisto (Digiarkisto)

Yhdistys hallinnoi ja julkaisee internetissä digitaalista kuva-arkistoa. Se koostuu mikrofilmeiltä ja -korteilta sekä alkuperäisaineistosta digitoiduista kuvista. Digitaalisessa arkistossa on noin 9 000 000 kuvasivua. Aineistoa digitoidaan jatkuvasti lisää valtaosin vapaaehtoisvoimin.
Vanhempi mikrofilmeistä ja -korteista digitoitu kirkonkirja-aineisto on internetissä täysin vapaasti tarkasteltavissa. Lisäksi kuvatietokannassa on yhdistyksen jäsenille varattua materiaalia. Se käsittää muun muassa sekä uudempia (100-125-vuotisia) kirkonkirjoja että sotilasasiakirjoja, läänintilejä, tuomiokirjoja ja poliisilaitosten aineistoja, jotka ovat suurelta osin kuvattu alkuperäislähteistä.
Digitoidun kuvan avulla sukututkijat saavat käyttöönsä lähes alkuperäistä lähdettä vastaavan materiaalin. Järjestelmä eroaa esimerkiksi Suomen Sukututkimusseuran HisKi-projektista, jossa lähdemateriaali on valmiiksi tulkittu tekstimuotoiseksi tietokannaksi. SSHY:n kuvat tulkitsee kukin tutkija itse. Kuva alkuperäisestä tekstistä on helposti internetissä saatavissa. SSHY:n kuva-arkiston avulla voidaan esimerkiksi tarkistaa HisKi-projektiin tallennettuja tietoja.
SSHY:n wiki

Yhdistyksellä on myös sukututkimusaiheinen wiki (Digi-Wiki), johon on koottu tietoa lähinnä kylistä ja taloista pitäjittäin Kansallisarkiston digitaaliarkistossa julkaistujen maakirjojen mukaan. Luettelo ei kuitenkaan ole vielä täydellinen.
Aiheesta muualla

SSHY:n digitaalinen arkisto
SSHY:n wiki
Surh-Digora

| Сурх-Дигора  Сурх Дигорæ, Сырх Дыгур |
| --- | --- |

Valtio:  Venäjä
Tasavalta:  Pohjois-Ossetia-Alania
Piiri:  Irafin piiri
Hallinto:  
 – Hallinnon tyyppi:  Maalaiskunta
Aikavyöhyke:  UTC+3
 – Kesäaika:  UTC+4
Infobox OKVirheellinen NIMI-arvo: 
Surh-Digora (ven. Сурх-Дигора; (oss. Сурх Дигорæ, Surx Digoræ tai Сырх Дыгур, Syrx Dygur)  on maalaiskunta ja kylä Irafin piirissä Pohjois-Ossetia-Alanian tasavallassa Venäjällä. Surh-Digora sijaitsee piirin koillisosassa Digoran piirin vastaisella rajalla.
Suomen joukkue jääkiekon naisten maailmanmestaruuskilpailuissa 2017

Suomen naisten jääkiekkomaajoukkue vuoden 2017 maailmanmestaruuskilpailuissa.
Päävalmentaja: Pasi Mustonen
| P | # | Pelaaja | Seura (2016–2017) |
| --- | --- | --- | --- |
| MV | 30 | Anni Keisala |  Kärpät |
| MV | 31 | Eveliina Suonpää |  Lukko |
| MV | 41 | Noora Räty |  Pyry |
| P | 2 | Isa Rahunen |  Kärpät |
| P | 4 | Rosa Lindstedt |  HV71 |
| P | 5 | Anna Kilponen |  North Dakotan yliopisto |
| P | 6 | Jenni Hiirikoski |  Luleå HF |
| P | 7 | Mira Jalosuo |  Kärpät |
| P | 8 | Ronja Savolainen |  Luleå HF |
| P | 15 | Minnamari Tuominen |  Linköping HC |
| H | 9 | Venla Hovi |  Manitoban yliopisto |
| H | 10 | Linda Välimäki |  Espoo United |
| H | 11 | Petra Nieminen |  Team Kuortane |
| H | 12 | Susanna Tapani |  Lukko |
| H | 13 | Riikka Välilä |  HV71 |
| H | 19 | Tanja Niskanen |  KalPa |
| H | 20 | Sari Kärnä |  Ilves |
| H | 21 | Michelle Karvinen |  Luleå HF |
| H | 22 | Emma Nuutinen |  North Dakotan yliopisto |
| H | 24 | Noora Tulus |  Luleå HF |
| H | 26 | Saana Valkama |  Vermontin yliopisto |
| H | 28 | Sanni Hakala |  HV71 |
| H | 29 | Sara Säkkinen |  Team Kuortane |
Solo (yhdistys)

Solo ry on Suomessa levyttävien ja esittävien solistien, solististen muusikkojen ja kapellimestarien yhdistys. Solo ry perustettiin vuonna 1975 Gramex ry:n  jäsenjärjestöksi valvomaan solistien, solististen muusikkojen ja kapellimestareiden taloudellisia etuja. Solo ry:n perustamiskirjan allekirjoittivat Helsingissä 28. huhtikuuta 1975 Anki Lindqvist, Inga Sulin, Annikki Tähti, Vieno Kekkonen, Kai Lind, Tapani Kansa, Viktor Klimenko, Jukka Kuoppamäki, Lasse Mårtensson ja Eino Grön.
Yhdistyksen perustajia ja ensimmäinen puheenjohtaja oli Ragni Malmstén. Vuodesta 1989 puheenjohtajana toimi Danny. Vuonna 2015 uudeksi puheenjohtajaksi valittiin Kai Lind. Huhtikuussa 2023 yhdistyksen vuosikokouksessa puheenjohtajaksi valittiin Marko Bablo Junnilainen ja sihteerinä toimii Bianca Morales.
Yhdistys käynnisti uuden tulemisen keväällä 2021 ja tarkoituksenaan on tuoda esille suomalaisen musiikin ja tekijöiden merkitys suomalaiselle kulttuurille.
Solo ry:n vuosikokouksessa 2022 kunniajäseniksi nimitettiin kaikki perustajajäsenet, puheenjohtajat, sihteerit ja ansiokkaasti toimineet jäsenet.
Yhdistyksen englanninkielinen nimi on Association of Recording and Performing Artists in Finland.
Aiheesta muualla

Solo ry:n verkkosivut
Shōhō

| Shōhō |
| --- | --- |
 Shōhō koeajoissa.

Aluksen vaiheet
Rakentaja:  Yokosukan laivastontelakka
Kölinlasku:  3. joulukuuta 1934
Laskettu vesille:  1. kesäkuuta 1935
Palveluskäyttöön:  30. marraskuuta 1941
Poistui palveluskäytöstä:  upotettu 6. toukokuuta 1942
Tekniset tiedot
Uppouma:  11 443 t (standardi)
Pituus:  205,5 m
Leveys:  18,2 m
Syväys:  6,58 m
Koneteho:  52 000 shp
Nopeus:  28 solmua
Miehistöä:  785
Aseistus
Aseistus:  8 × 12,7 cm/L40 type 89 -tykkiä 8 × 25 mm type 96 -ilmatorjuntatykkiä 30 × lentokonetta
Shōhō (jap. 祥鳳) oli keisarillisen Japanin laivaston vuonna 1941 palvelukseenotettu kevyt lentotukialus toisessa maailmansodassa. Alus oli ensimmäinen japanilainen lentotukialus, jonka liittoutuneet upottivat sodassa.
Valmistus

Alus tilattiin Yokosukan laivastontelakalta Tsurugisaki-luokan nimikkoaluksena osana vuoden 1934 toista täydennysohjelmaa ja sen köli laskettiin vesille 3. joulukuuta 1934 sukellusveneiden emälaivana Tsurugisakina. alus laskettiin vesille 20. heinäkuuta 1935 ja se valmistui 1. kesäkuuta 1939. Se siirrettiin 30. marraskuuta 1941 telakalle muutettavaksi lentotukialukseksi, ja alus otettiin palvelukseen 26. tammikuuta 1942 nimellä Shōhō.
Palvelus

Toukokuussa 1942 alus osallistui Port Moresbyn maihin­nousuun operaatio MO:hon, jossa se suojasi 3. toukokuuta Tulagin maihinnousua. Neljän B-17-pommikoneen korkealta suorittama pommitus 6. toukokuuta 1942 ei aiheuttanut vaurioita. Samana päivänä aluksen lähettäessä Korallimeren taistelussa koneensa hyökkäykseen Yhdysvaltain laivaston lentotukialuksia vastaan, se joutui USS Lexingtonin koneiden hyökkäyksen kohteeksi. Hyökkäys ei kuitenkaan aiheuttanut alukselle vaurioita. Seuraavan iskun tehneet USS Yorktownin koneet saivat aluksen lentokanteen kaksi osumaa, jolloin alus menetti nopeuttaan. Lopulta alukseen osui seitsemän torpedoa ja 13 pommia. Alus paloi, kunnes se kaatui upoten nopeasti.
Aiheesta muualla

Kuvia tai muita tiedostoja aiheesta Shōhō Wikimedia Commonsissa
Zuihō-luokan lentotukialukset
Suomumatelijat

| Suomumatelijat |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata  Oppel, 1811

Alalahkot
 Katso teksti 
Katso myös
   Suomumatelijat Wikispeciesissä   Suomumatelijat Commonsissa 
Infobox OKNimi-testi OK: 
Suomumatelijat (Squamata) on matelijoihin kuuluva lahko. Se on suurin matelijoiden lahko, sisältäen liskot, käärmeet ja matoliskot. Suomumatelijat erottaa muista matelijoista niiden suomumaisen ihon perustella. Ne pystyvät myös liikuttamaan yläleuan äärimmäisen ylös, minkä näkee erityisen hyvin käärmeillä niiden syödessä suurta saalista. Suomumatelijoiden koiraat ovat ainoita selkärankaisia, joilla on hemipenis.selvennä Suomumatelijat on myös ainut matelijoiden lahko, johon kuuluu sekä ovovivipaarisia, vivipaarisia ja tyypillisiä ovipaarisia lajeja, eli toiset lajit munivat ja toiset synnyttävät eläviä poikasia.
Luokittelu

Perinteisesti lahko on jettu kolmeen alalahkoon:
Lacertilia, liskot
Serpentes, käärmeet
Amphisbaenia, matoliskot.
Liskot muodostavat kuitenkin parafyleettisen ryhmän, minkä takia liskoista taksonomisena ryhmänä on luovuttu joissakin uudemmissa luokitteluissa. Tässä eräs uusi luokittelu (ilman sukupuuttoon kuolleita taksoneita):
Lahko: Suomumatelijat (Squamata)
Alalahko: Dibamia
Kladi: Bifurcata
Alalahko: Gekkomaiset (Gekkota)
Kladi: Unidentata
Alalahko: Scinciformata
Osalahko: Cordylomorpha
Osalahko: Skinkkimäiset (Scincomorpha)
Kladi: Episquamata
Kladi: Laterata
Alalahko: Teiformata
Kladi: Lacertibaenia
Alalahko: Matoliskot (Amphisbaenia)
Alalahko: Lacertiformata
Kladi: Toxicofera
Alalahko: Vaskitsamaiset (Anguimorpha)
Alalahko: Leguaanimaiset (Iguania)
Kladi: Ophidia
Alalahko: Käärmeet (Serpentes)
Osalahko: Alethinophidia
Osalahko: Sokkokäärmeet (Scolecophidia)
Stay Heavy Records

| Stay Heavy Records |
| --- | --- |

Tyylilajit:  metalli
Kotimaa:  Suomi
Sijainti:  Helsinki
Kotisivu
Infobox OKNimi-testi OK: 
Stay Heavy Oy on helsinkiläinen metallimusiikkia julkaiseva levy-yhtiö. Dies Irae Records yhdistyi siihen.
Stay Heavy toimii myös tapahtumatuottajana ja management-yhtiönä raskaanmusiikin yhtyeille. Yhtiön tuotannoista tunnetuin on Finnish Metal Expo ja sen yhteydessä kokoontuva International Metal Meeting, jotka toteutetaan yhteistyössä Finnish Metal Eventsin kanssa.
Yhtyeet

Church of the Dead
Codeon
Drive
Godsplague
Sightless
Silentrain
The Scourger
Mustan Kuun Lapset
Steep
Before the Dawn
Northern Discipline
Monsterbore
Black Sun Aeon
Blake
Jytäjyrsijät
Legion Of The Damned
Drive
Gloria Morti
Noxa
The Final Harvest
Tukkanuotta
Waltari
Witheria
Verenpisara
Aiheesta muualla

Stay Heavy Recordsin sivusto
Stay Heavy Records Myspacessa (englanniksi)
Sven Sonntag

Sven Sigfrid Sonntag (28. huhtikuuta 1912 Helsinki – 11. kesäkuuta 1989 Helsinki) oli suomalainen yritysjohtaja, joka sai teollisuusneuvoksen arvonimen.
Sonntagin vanhemmat olivat talousneuvos Gustaf Sigfrid Sonntag ja Hilda Alexandra Lindström ja puoliso vuodesta 1938 Ellen Margareta Untamo, aiemmin Moliis. Sonntag tuli ylioppilaaksi 1932, kävi ruotsinkielisen kauppakorkeakoulun 1935 ja täydensi vielä opintojaan Englannissa suorittamalla sekä kieli- ja liiketoimintakurssin että kirjeenvaihtokurssin. Suomeen hän palasi 1936 ja aloitti isänsä johtaman Koulukalusto-yrityksen palveluksessa kirjeenvaihtajana ja konttoristina. Vuonna 1939 hänet nimitettiin yhtiön myyntipäälliköksi, 1945 apulaisjohtajaksi ja 1952 toimitusjohtajaksi, kun Gustaf Sonntag jäi tehtävästä eläkkeelle. Sven Sonntagin johdolla yrityksestä kehittyi alallaan Pohjoismaiden suurin ja sen tuotanto laajeni myös Fersalo-nimisenä perustetun yhtiön myötä koulukalusteiden metallirunkojen valmistuksen ohella työkoneisiin ja -kaluihin ja erilaisiin muihin metallirakenteisiin. Yrityskaupoilla toiminta laajeni edelleen muun muassa polttonestesäiliöihin, tiskipöydän metallikansiin, viljankuivureihin ja voimisteluvälineisiin. Sonntag, joka sai teollisuusneuvoksen arvonimen 1963, luopui yritysten johtotehtävistä ja useimmista luottamustoimistaan 1972. Salon kauppalanvaltuuston jäsen hän oli 1951–1953 ja Salon kaupunginvaltuuston jäsen 1961–1972. Sotilasarvoltaan Sonntag oli reservin majuri (1962).
Kiinan Taipei talviolympialaisissa 2022

Kiinan tasavalta, eli Taiwan, osallistuu vuoden 2022 talviolympialaisiin nimellä Kiinan Taipei. Taiwanin hallitus kieltäytyi lähettämästä hallituksen edustajia olympialaisten avajais- tai päättäjäisseremonioihin. Kiinan Taipein lipunkantajat avajaisseremoniassa olivat alppihiihtäjä Ho Ping-jui ja pikaluistelija Huang Yu-ting.
Joukkue

Kiinan Taipein joukkueessa on neljä urheilijaa kolmessa urheilumuodossa.
Alppihiihto

| Nimi | Laji | Lasku 1 | Sija | Lasku 2 | Sija | Yht>  | Ero | Sija |
| --- | --- | --- | --- | --- | --- | --- | --- | --- |
| Ho Ping-Jui | miesten pujottelu | DNF | DNF | ei päässyt jatkoon | ei päässyt jatkoon | ei päässyt jatkoon | ei päässyt jatkoon | ei päässyt jatkoon |
| Lee Wen-yi | naisten pujottelu | 1.36,49 | 58 | 1.09:55 | 50 | 2.46,04 | +1.01,06 | 50 |
Ohjaskelkkailu

| Nimi | Laji | Lasku 1 | Sija | Lasku 2 | Sija | Lasku 3 | Sija | Lasku 4 | Sija | Yhteensä | Sija |
| --- | --- | --- | --- | --- | --- | --- | --- | --- | --- | --- | --- |
| Lin Sin-rong | Naisten kilpailu | 1.01,550 | 32 | 1.01,057 | 29 | 1.01,004 | 30 | Ei päässyt jatkoon | Ei päässyt jatkoon | 3.03,611 | 31 |
Pikaluistelu

| Nimi | Laji | Aika | Sija |
| --- | --- | --- | --- |
| Huang Yu-ting | naisten 500 m | 39,23 | 26 |
| Huang Yu-ting | naisten 1000 m |  |  |
| Huang Yu-ting | naisten 1500 m | 2:00.78 | 26 |
Stay Together

| Stay Together Kaiser Chiefs |
| --- | --- | --- |

Studioalbumin tiedot
 Äänitetty : 2015–2016
 Julkaistu: 7. lokakuuta 2016
 Tuottaja(t): Kaiser Chiefs Brian Higgins
 Tyylilaji: alternative rock, indie rock
 Kesto: 51.41
 Levy-yhtiö: Fiction Records
Listasijoitukset
  Britannia: 4.
Kaiser Chiefsin muut julkaisut
| Education, Education, Education & War 2014 | Stay Together 2016 | Duck 2019 |
Singlet albumilta Stay Together
 ”Parachute” Julkaistu: 14. kesäkuuta 2016  ”Hole in My Soul” Julkaistu: 18. elokuuta 2016  ”We Stay Together” Julkaistu: 21. joulukuuta 2016
Stay Together on brittiläisen rockyhtye Kaiser Chiefsin kuudes studioalbumi, joka julkaistiin lokakuussa 2016. Albumi ylsi Britannian albumilistalla parhaimmillaan sijalle 4. Stay Togetherilta julkaistiin singlenä kappaleet ”Parachute”, ”Hole in My Soul” ja ”We Stay Together”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | We Stay Together | 4.32 |  |  |  |  |  |  |  |
| 2. | Hole in My Soul | 4.27 |  |  |  |  |  |  |  |
| 3. | Parachute | 3.52 |  |  |  |  |  |  |  |
| 4. | Good Clean Fun | 5.08 |  |  |  |  |  |  |  |
| 5. | Why Do You Do It to Me? | 4.26 |  |  |  |  |  |  |  |
| 6. | Indoor Firework | 3.57 |  |  |  |  |  |  |  |
| 7. | Press Rewind | 5.01 |  |  |  |  |  |  |  |
| 8. | Happen in a Heartbeat | 3.20 |  |  |  |  |  |  |  |
| 9. | High Society | 3.47 |  |  |  |  |  |  |  |
| 10. | Sunday Morning | 4.30 |  |  |  |  |  |  |  |
| 11. | Still Waiting | 4.44 |  |  |  |  |  |  |  |
| 12. | Lazor Jam | 3.01 |  |  |  |  |  |  |  |
|  |  | 51.41 |  |  |  |  |  |  |  |
Arvostelut

AllMusic:
Clash Magazine: 3/10
The Guardian:
Spittelmarkt

Spittelmarkt 1800-luvun lopulla
Spittelmarkt on historiallinen aukio Mitten kaupunginosassa Berliinissä. Se sijaitsee Leipziger Straßen itäisellä laidalla ja Spreejoen läntisellä rannalla. Aukiota palvelee metrolinja U2 ja Spittelmarktin metroasema.
Leipziger Straßen ohella kadut Gertraudenstraße, Wallstraße, Seydelstraße, Beuthstraße, Axel-Springer-Straße ja Niederwallstraße saavat alkunsa tähtimäisessä muodossa Spittelmarktilta.
Historia

Spittelmarkt on saanut nimensä Gertrauden-Hospital-sairaalasta (Hospital = Spital = Spittel). Sairaala sijaitsi aikoinaan nykyisen Spittelmarktin alueella ja sillä oli historiaa 1400-luvulle saakka. Sairaalan yhteydessä sijaitsi myös Spittelkirche-kirkko. Sairaala joutui muuttamaan Berliinin keskustakehityksen tieltä vuonna 1872 Kreuzbergiin. Kirkko purettiin vuonna 1881.
Toisessa maailmansodassa Spittelmarkt tuhoutui muun Berliinin tavoin. Sodanjälkeisinä vuosina aukio sai tyystin entisestä poikkeavan ilmeen.
Spittal an der Drau

| Spittal an der Drau |
| --- | --- |
 Näkymä Goldeckvuorelta
 vaakuna
 Spittal an der Drau
 Koordinaatit: 46°47′00″N, 13°29′00″E 
Valtio:  Itävalta
Osavaltio:  Kärnten
Piirikunta:  Spittal an der Drau
Pinta-ala:  
 – Kokonaispinta-ala:  48,51 km²
Korkeus:  560 m
Väkiluku (2012):  15 765
 – Väestötiheys:  324,58 as./km²
 
 www.spittal-drau.at 
Infobox OKVirheellinen NIMI-arvo: 
Spittal an der Drau on Dravajoen laaksossa sijaitseva kaupunki Itävallassa Kärntenin osavaltiossa ja tämän suurimman piirin pääkaupunki. Kaupungin väkiluku oli vuoden 2012 alussa 15 765.
Ensimmäinen kirjallinen maininta asutuksesta alueella on vuodelta 1191, kun Kärntenin Hermann I ja Otto II rakensivat sairaalan ja kirkon. Ensimmäinen tori perustettiin vuonna 1242 ja vuodesta 1457 kaupunkilaiset saivat oikeuden valita neuvostonsa. Kaupunkia koetteli tulipalo sekä vuonna 1522 että vuonna 1729. Spittal an der Drau sai kaupunginoikeudet vuonna 1930.[lähde? ]
Spittal an der Draun kuuluisin nähtävyys on Schloss Porcia -linna, jota pidetään yhtenä Itävallan kauneimmista renessanssilinnoista. Kaupungissa on syntynyt myös tunnettu mäkihyppääjä Thomas Morgenstern.
Aiheesta muualla

Kuvia tai muita tiedostoja aiheesta Spittal an der Drau Wikimedia Commonsissa
Sven Stendahl

Sven Göran Stendahl (5. maaliskuuta 1911 Vaasa – 9. toukokuuta 2002 Turku) oli suomalainen yritysjohtaja, joka sai teollisuusneuvoksen arvonimen.
Stendahlin vanhemmat olivat johtaja Gunnar Gideon Stendahl ja Siri Maria Svahn ja puoliso 1937–1986 Sylvia Axberg. Stendahl tuli ylioppilaaksi Vaasassa 1929 ja valmistui diplomiekonomiksi 1932 ja kauppatieteen kandidaatiksi 1937 Åbo Akademin kauppakorkeakoulusta. Hän toimi viini- ja likööritehdas Nordforsin teknillisenä johtajana 1932–1935 Turussa ja siirtyi kauppatieteen kandidaatiksi valmistuttuaan Käkisalmeen, kirjanpitäjäksi Waldhofin palvelukseen. Vuonna 1939 hän palasi Turkuun, Kutomo & Punomo -yhtiön toimitusjohtajaksi. Hänen johdollaan yhtiöstä kehittyi omalla alallaan pohjoismaiden suurin, osin myös yrityskauppojen seurauksena. Niiden myötä myös yhtiön nimi vaihtui, siitä tuli Inka. Yrityksellä oli 1970-luvun puolivälissä noin viisisataa työntekijää ja se oli tuolloin liikevaihdoltaan Suomen 374. suurin teollisuusyritys. Yhtiön palveluksessa liki 40 vuotta ollut Stenbdahl jäi eläkkeelle keväällä 1976, teollisuusneuvoksen arvonimen hän sai saman vuoden marraskuussa.
Sven Sevelius

Sven Gabriel Sevelius (13. joulukuuta 1912 Helsinki – 16. syyskuuta 1981 Helsinki) oli suomalainen varatuomari, pääkonsuli ja toimitusjohtaja. Sevelius oli presidentti Urho Kekkosen läheinen ystävä jo 1940-luvun lopulta lähtien.
Seveliuksen vanhemmat olivat metsänhoitaja, agronomi Sven Alvar Sevelius (1876–1952) ja voimistelunopettaja Olga Wilhelmina Tesche. Hän pääsi ylioppilaaksi 1931, suoritti ylemmän oikeustutkinnon 1937 ja sai varatuomarin arvon 1941. Sevelius oli Nya Pressenin ja Mercatorin toimitusjohtaja 1945–1949 ja Kustannus Oy Unionin toimitusjohtaja vuodesta 1945. Hän perusti vuonna 1959 tietosanakirjoja kustantaneen Tietosanakirja Oy:n ja oli yhtiön toimitusjohtaja. Seveliuksen yhtiö julkaisi muun muassa vuosina 1960–1972 Uusi tietosanakirja.nimisen 26-osaisen tietosanakirjan. Sevelius myi Tietosanakirja Oy:n tytäryhtiöneen vuonna 1970 WSOY:lle. Sevelius oli presidentin valitsijamiehenä vuoden 1962 presidentinvaaleissa ja hän oli Tunisian pääkonsulina vuodesta 1962 lähtien.
Sevelius asui Sipoon Östersundomissa jossa hän omisti vuodesta 1949 lähtien Fantsin tilan. Kekkonen vieraili usein Seveliuksen luona ja Sevelius neuvoi Kekkosta taloudellisissa ja henkilökohtaisissa asioissa, järjesti auton Kekkosen käyttöön puhujamatkoille sekä järjesti myös hirvijahteja joihin Kekkonen osallistui.
Sevelius oli naimisissa 1944–1951 diplomiekonomi Salme Ilona Pohjan kanssa, liitto päättyi avioeroon. Hän meni uudelleen naimisiin 1952 sairaanhoidonopettaja Maila Maria Marjatta Mikkolan kanssa.
Sven Seveliuksen pojan Peter Seveliuksen perustama kiinteistösijoitusyhtiö Demarco Oy velkaantui 1990-luvun alussa SKOP-Rahoitukselle jonka osti myöhemmin Handelsbanken Rahoitus Oy. Peter Sevelius oli sittemmin Flying Finn-halpalentoyhtiössä talousjohtajana ja vuoden 2004 alussa lyhyen aikaa toimitusjohtajana. Lentoyhtiö asetettiin konkurssiin 2004. Peter Sevelius tuomittiin joulukuussa 2008 Turun käräjäoikeudessa törkeästä velallisen epärehellisyydestä yhdentoista kuukauden ehdolliseen vankeuteen.
Spitfire (täsmennyssivu)

Supermarine Spitfire, hävittäjälentokone
Spitfire, ruotsalainen 1970–1980-luvuilla toiminut heavy metal -yhtye.
Spitfire, venäläinen ska punk -yhtye
Spitfire Records, levy-yhtiö